Па тэмпах работ ААТ “Мосарлён” заўсёды сярод лепшых на Віцебшчыне, ды і ў рэспубліцы любому дасць фору. І гэта пры тым, што Мосарскі льнозавод самы старэйшы. Вялікая заслуга ў у паспяховай рабоце калектыву (і мы неаднойчы ўжо адзначалі на старонках газеты) Віктара Пятровіча Кейзіка, умелага гаспадарніка, арганізатара вытворчасці, вопытнейшага кіраўніка, лаўрэата ганаровага звання “Чалавек года Віцебшчыны-2015”. Пры падтрымцы раённага кіраўніцтва прадпрыемства на працягу шэрагу гадоў працуе стабільна паспяхова. Вось і сёлета хутка і аператыўна быў убраны лён на плошчы ў 850 гектараў. Перамога, здабытая ў напружанай працы.